Document ID: 32007D0278

KOMISJONI OTSUS,
23. aprill 2007,
millega määratakse 2007/2008. turustusaastaks kindlaks ühenduse suhkrutööstuse ümberkorraldamise ajutise kava alusel antava mitmekesistamiseks ettenähtud abi ja mitmekesistamiseks ettenähtud täiendava abi summad
(teatavaks tehtud numbri K(2007) 1717 all)
(Ainult hispaania-, tšehhi-, kreeka-, itaalia-, läti-, ungari-, portugali-, slovaki-, sloveeni-, rootsi- ja soomekeelne tekst on autentsed)
(EMPs kohaldatav tekst)
(2007/278/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. veebruari 2006. aasta määrust (EÜ) nr 320/2006 (millega luuakse ajutine kava suhkrutööstuse ümberkorraldamiseks ühenduses ning muudetakse määrust (EÜ) nr 1290/2005 ühise põllumajanduspoliitika rahastamise kohta), (1)
võttes arvesse komisjoni 27. juuni 2006. aasta määrust (EÜ) nr 968/2006 (millega kehtestatakse ühenduse suhkrutööstuse ümberkorraldamise ajutise kava loomist käsitleva nõukogu määruse (EÜ) nr 320/2006 üksikasjalikud rakenduseeskirjad), (2) eriti selle artikli 13 lõiget 1,
ning arvestades järgmist:
(1)
Komisjon peab 31. märtsiks 2007 kindlaks määrama summad, mis on igale asjaomasele liikmesriigile ette nähtud määruse (EÜ) nr 320/2006 artikli 6 kohase mitmekesistamiseks ettenähtud abi, kõnealuse määruse artikli 7 kohase mitmekesistamiseks ettenähtud täiendava abi ning kõnealuse määruse artikli 9 kohase teatavatele liikmesriikidele antava üleminekuabi jaoks.
(2)
Mitmekesistamiseks ettenähtud abi ja mitmekesistamiseks ettenähtud täiendava abi summade arvutamisel võetakse aluseks igas asjaomases liikmesriigis 2007/2008. turustusaastal loovutatud suhkrukvoodi tonnid, nagu on sätestatud määruse (EÜ) nr 968/2006 artikli 13 lõikes 2,
ON VASTU VÕTNUD KÄESOLEVA OTSUSE:
Artikkel 1
Asjaomastele liikmesriikidele antavad määruse (EÜ) nr 320/2006 artiklitega 6 ja 7 vastavalt mitmekesistamiseks ettenähtud abi ja mitmekesistamiseks ettenähtud täiendava abi summad, mis on kindlaks määratud 2007/2008. turustusaastal loovutatud kvootide suhtes, on esitatud käesoleva otsuse lisas.
Artikkel 2
Käesolev otsus on adresseeritud Tšehhi Vabariigile, Kreeka Vabariigile, Hispaania Kuningriigile, Itaalia Vabariigile, Läti Vabariigile, Ungari Vabariigile, Portugali Vabariigile, Sloveenia Vabariigile, Slovaki Vabariigile ja Soome Vabariigile.
Brüssel, 23. aprill 2007

Labels: 17
19
5
7
6
18
15